Roy Gould: Kevesebb, mint egy év múlva,
a Csillagászat Nemzetközi Évét fogják ünnepelni világszerte,
ami a 400. évfordulóját jelöli annak,
hogy Galilei először pillantott az esti égboltra egy távcsövön keresztül.
Pár hónapon belül, a világ
a Microsoft Research egy új találmányát is ünnepelheti majd,
ami, szerintem, legalább akkora befolyással lesz arra,
hogy hogyan látjuk az univerzumot, mint amekkora Galilei módszerei voltak négy évszázada.
A neve WorldWide Telescope,
és szeretném megköszönni a TED-nek és a Microsoft-nak, hogy megengedték, hogy az önök figyelmébe ajánljam.
Arra bíztatom önöket, ha lesz lehetőségük,
hogy nézzék meg közelebbről is odalent a TED Lab termünkben.
A WorldWide Telescope összegyűjti a Földön és az űrben készített
legjobb távcsövekkel készült legkiválóbb felvételeket
és egybefonja őket,
hogy egy holisztikus nézetet alkosson az univerzumról.
Meg fogja változtatni magát a csillagászatot,
annak tanítását,
és ami a legfontosabb,
azt, hogy hogyan látjuk magunkat az univerzumban.
Ha ezt a TED előadást a nagyszüleink korában tartották volna meg,
ez nem lett volna akkora nagy bejelentés.
1920-ban, például, tilos volt az alkoholfogyasztás;
a nőknek nem volt joguk szavazni;
és ha egy nyári estén felnéztek a csillagokra és a Tejútra,
azt hitték, hogy az, amit látnak az egész univerzum.
Ami azt illeti, a Harvard csillagvizsgáló vezetője akkoriban
egy vitát folytatott, ahol azt állította,
hogy a Tejútrendszer az egész univerzum.
A Harvard elég nagyot tévedett. (Nevetés)
Persze, ma már tudjuk, hogy a mi galaxisunkon kívül is léteznek más galaxisok.
Ellátunk egészen a megfigyelhető univerzum határáig,
egészen az idő kezdetéig,
majdnem az Ősrobbanás pillanatáig.
Látunk a teljes fényspektrumon,
felfedve az eddig láthatatlan világokat.
Olyan csillagközi gázfelhőket látunk,
ahol a természet úgy hozta, hogy megfelelő mennyiségű
és megfelelő méretű csillagok keletkezzenek ahhoz, hogy kialakuljon az élet.
Általunk nem ismert világokat és naprendszereket látunk --
jelenleg 300-at, és számuk egyre növekszik --
és nem olyanok, mint a sajátunk.
Feketelyukakat látunk galaxisunk szívében,
a Tejúton, és máshol a világegyetemben,
ahol az idő szinte megszűnt létezni.
De mostanáig az univerzumról kapott nézetünk szétszórt és darabos volt,
és úgy hiszem, hogy rengeteg csodás természet alkotta történet
eddig nem ért el hozzánk. És ez most változóban van.
Három okot szeretnék megemlíteni arra,
hogy kollégáimmal együtt a csillagászatban és az oktatásban
miért várjuk annyira a WorldWide Telescope megjelenését,
és hogy miért gondoljuk, hogy igazán átformáló hatással lesz.
Először, lehetővé teszi hogy megtapasztaljuk vele az univerzumot:
számomra a WorldWide Telescope egy varázsszőnyeg,
ami segítségével átnavigálhatunk az univerzumon egy megadott helyre.
Másodszor, csillagásztúrára indulhatunk vele csillagászok idegenvezetésével.
És ezalatt nem csak szakembereket értek, akik elmagyarázzák, amit látunk,
hanem rendes hétköznapi embereket, akik szenvedélyt éreznek az univerzum különféle zegzugai iránt,
akik meg tudják osztani lelkesedésüket
és barátságossá tudják tenni az univerzumot.
És harmadszor, saját túrákat tervezhetünk --
amiket a barátainkkal oszthatunk- és tervezhetünk meg,
és ez az, amit a legjobban várok,
mert úgy gondolom hogy szívünk mélyén mindnyájuknak van mesélnivalója.
Mert mesélés közben,
mindenki a saját felfogása szerint fogja értelmezni az univerzumot.
Személyre szabott világegyetemünk lesz.
Szerintem ezáltal egy mesélő közösség fog megjelenni és kialakulni.
Mielőtt bemutatnám a WorldWide Telescope-ért felelős személyt,
szeretnék felvetni egy rövid gondolatot:
meg szoktam kérdezni, hogy "Mit éreznek az éjszakai égboltra nézve?”
amire sokan azt válaszolják, hogy "Jelentéktelennek és aprónak érzem magam”.
Nos, a tekintetünk betölti a világegyetemet.
És a WorldWide Telescope alkotóinak köszönhetően,
most már párbeszédet kezdeményezhetünk vele.
Szerintem a WorldWide Telescope meggyőz majd arról,
hogy lehet, hogy aprók vagyunk, de mégis csodálatosan jelentősek.
Köszönöm.
(Taps)
Nincs kifejezés arra mennyire nagy megtiszteltetés
bemutatnom Curtis Wong-ot a Microsofttól. (Taps)
Curtis Wong: Köszönöm Roy.
Amit most látnak, az egy csodás bemutató,
de valamelyik túránk egyike is.
És méghozzá egy olyan, ami korábban készült.
És a túrák mind teljes mértékben interaktívak,
tehát ha szeretnénk elmenni valahova ...
lehetünk épp túranézés közben és akárhol megállhatunk,
információt kérni --
sok internetes és információs forrás létezik
azokról a helyekről ahová el szeretnénk menni --
rá lehet közelíteni, és visszalépni.
Az összes forrás mind a rendelkezésünkre áll.
Tehát a Microsoft ezt a projektet, a WorldWide Telescope-ot, Jim Gray emlékének szentelte,
aki a kollégánk volt, és az Ő munkája nagyrésze tette lehetővé,
hogy ez a projekt létrejöjjön.
Ez egy szenvedály projekt volt számunkra és a kis csapatunk számára,
és őszintén reménykedünk abban, hogy gyermekeinket arra fogja ösztönözni hogy, felderítsék a világegyetemet és hogy tanuljanak róla.
Tehát alapvetően minden korosztályt beleértve.
Tehát a WorldWide Telescope most tavasszal lesz elérhető.
Ingyen lesz letölthető -- köszönjük, Craig Mundie --
és a WorldWideTelescope.org internetes oldalon lesz elérhető,
ami egy új oldal.
És amit ma láttak az
kevesebb mint egy százaléka egy töredékének annak, ami itt megtalálható,
és a TED Lab teremben van egy túránk,
amit egy hatéves Benjamin nevű kisfiú készített,
amitől teljesen el fognak ájulni. (Nevetés)
Ott várjuk önöket. Köszönöm.
(Taps)